Projekts uz 15.07.2025.

Domes sēdē 24.07.2025.

Sagatavotājs un ziņotājs Sintija Vītola

**Par Ādažu novada pašvaldības domes 2025. gada 26. jūnija saistošajiem noteikumiem Nr. 24/2025 “Par pašvaldības pabalstiem aizbildņiem, audžuģimenēm, bāreņiem un bez vecāku gādības palikušiem bērniem pēc pilngadības sasniegšanas”**

|  |
| --- |
| (Karīna Miķelsone, Sintija Vītola) |

Ādažu novada pašvaldības dome izskatīja Viedās administrācijas un reģionālās attīstības ministrijas (turpmāk – VARAM) šā gada 7. jūlija atzinumu Nr. 1-18/3306 (turpmāk – atzinums) (reģ. Nr. ĀNP/1-11-7/25/14) par pašvaldības domes 2025. gada 26. jūnija saistošajiem noteikumiem Nr. 24/2025 “Par pašvaldības pabalstiem aizbildņiem, audžuģimenēm, bāreņiem un bez vecāku gādības palikušiem bērniem pēc pilngadības sasniegšanas” (turpmāk – saistošie noteikumi).

VARAM lūdz precizēt saistošo noteikumu 13. un 14. punktu, kuros norādīts, ka vienreizēja pabalsta apmēru patstāvīgas dzīves uzsākšanai, kā arī sadzīves priekšmetu un mīkstā inventāra iegādei nosaka Ministru kabinets, un pabalstu ikmēneša izdevumiem piešķir pilngadību sasniegušam bērnam, kurš iegūst izglītību vispārējās, profesionālās izglītības iestādē vai arī augstskolā, vai koledžā Ministru kabineta noteiktajā apmērā. VARAM norāda, ka Ministru kabineta 2005. gada 15. novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – MK noteikumi Nr. 857) 24.9 punkts noteic, ka izmaksājamo naudas līdzekļu apjoms patstāvīgas dzīves uzsākšanai nav mazāks par 40 % no mediānas, bet personām ar invaliditāti kopš bērnības nav mazāks par 60 % no mediānas, tādējādi nav skaidrs, kā pie saistošo noteikumu regulējuma, kurā noteikts, ka pabalstu nosaka un piešķir saskaņā ar Ministru kabineta noteikto, tiks nodrošināta tiesiskā noteiktība atbalsta saņēmējam par to, cik tieši procentus no mediānas pašvaldība ir paredzējusi, jo pašvaldībai saistošajos noteikumos ir tiesības noteikt lielāku procentu apjomu, dodot iespēju minētajai personu kategorijai saņemt lielāku atbalsta apmēru, nekā noteikts MK noteikumu Nr. 857 attiecīgajā punktā. Analoģiska situācija ir attiecībā uz MK noteikumu Nr. 857 24.13 un 24.14 punktā noteikto, kā arī uz 24.11 punktu, kurā paredzēta iespēja saistošajos noteikumos noteikt lielāku koeficientu. Ja pašvaldība saistošajos noteikumos nenosaka lielāku apmēru, tad attiecīgajos punktos būtu precīzi norādāms, ka attiecīgo pabalstu apmēri tiek noteikti MK noteikumos Nr. 857 norādītajā minimālajā apmērā.

Papildus VARAM aicina precizēt saistošo noteikumu izdošanas tiesisko pamatojumu, papildinot ar norādi uz Pašvaldību likuma 44. panta otro daļu, jo saistošajos noteikumos ir paredzēts pabalsts aizbildņiem, kas ir pašvaldības brīvprātīgā iniciatīva.

Izvērtējot Atzinumā norādītos iebildumus un ieteikumus, pašvaldība piekrīt precizēt saistošo noteikumu tekstu:

1. tiesisko pamatojumu papildināt ar norādi uz Pašvaldību likuma 44. panta otro daļu;
2. precizēt 13. un 14. punktu, nosakot pabalstu apmēru MK noteikumos Nr. 857 norādītajā minimālajā apmērā;
3. papildināt paskaidrojuma raksta 8. sadaļu ar 8.3. apakšpunktu.

Pamatojoties uz Pašvaldību likuma 47. panta piekto daļu, atklāti balsojot, ar \_ balsīm "Par", "Pret" – \_\_, "Atturas" – \_\_, **PAŠVALDĪBAS DOME NOLEMJ**:

1. **Precizēt** Ādažu novada pašvaldības domes 2025. gada 26. jūnija saistošos noteikumus Nr. 24/2025 “Par pašvaldības pabalstiem aizbildņiem, audžuģimenēm, bāreņiem un bez vecāku gādības palikušiem bērniem pēc pilngadības sasniegšanas”.
2. Triju darbdienu laikā pēc protokollēmuma parakstīšanas nosūtīt Vides aizsardzības un reģionālās attīstības ministrijai protokollēmumu, saistošos noteikumus un to paskaidrojuma rakstu.